Diari Oficial de la Generalitat Valenciana


Sumari del DOGV 4503, del 20-05-2003 (2003/5416)

Notificació a Luis Roig Gimeno (Gestimuebles y Contratas, SL). Expedient número 46/1G/0013/99 (VIVI/040501/552).
----------------------------------------------------------------------------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5416


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Luis Roig Gimeno (Gestimuebles y Contratas, SL). Expedient número 46/1G/0013/99 (VIVI/040501/552). [2003/F5416]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a Luis Roig Gimeno, de Gestimuebles y Contratas, SL, carrer del Cronista Carreres, número 9 (46974 València), la Resolució del recurs d'alçada dictada pel director general d'Arquitectura i Habitatge amb data 24 de març de 2003, amb el número de referència interna R-40/2003.
  
Resolució
  
«Examinat el recurs d'alçada formulat per Luis Roig Gimeno, en representació de la mercantil Gestimuebles y Contratas, SL, contra la resolució del Servici Territorial d'Arquitectura i Habitatge de València en l'expedient de construcció número 46/1G/0013/99 (VIVI/040501/552).
  
Antecedents de fet
  
Primer. Per part de Miguel Àngel del Barrio Arribas, propietari de l'habitatge de protecció oficial situat a Paiporta, carrer de Pius XII, número 5-14a, es va presentar un escrit de denúncia contra Gestimuebles y Contratas, SL, davant del Servici Territorial d'Arquitectura i Habitatge de València, per deficiències constructives en el mencionat immoble, i es va enviar un pèrit del dit organisme, que va emetre el corresponent informe pericial, i s'acordà la incoació d'expedient sancionador contra la mencionada promotora constructora, amb trasllat del corresponent plec de càrrecs.
  
Segon. Per part de l'instructor de l'expedient sancionador es va dictar la proposta de resolució en què, una vegada que s'ha entés provada la comissió d'una infracció greu de l'article 5.5 de la Llei 1/1997, de 21 de febrer, de la Generalitat Valenciana, proposava la imposició d'una multa de 2.400 euros, així com l'orde d'obres consistent en ?Adequació de la superfície útil certa de l'habitatge (86 m²) a l'establida en la qualificació definitiva de 90 m² útils.-
  
Tercer. El cap del Servici Territorial d'Arquitectura i Habitatge va dictar resolució en què, una vegada que s'han mantingut els fonaments de dret de la proposta, va acordar la imposició d'una sanció de 2.400 euros, així com l'orde de realització de les obres mencionades.
  
Quart. Contra la dita resolució interposa recurs d'alçada Luis Roig Gimeno, en representació de la mercantil Gestimuebles y Contratas, SL, amb les al·legacions que consten en este i que ací es donen per reproduïdes en nom de la brevetat.
  
Fonaments de dret
  
Primer. Esta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 110/2000, de 18 de juliol, del Consell de la Generalitat Valenciana (DOGV núm. 3.798, de 21 de juliol).
  
Segon. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
Tercer. Sol·licita la mercantil recurrent la nul·litat de la resolució recorreguda ja que al·lega la no-comissió de la infracció greu que se li imputa per no haver efectuat cap obra que modifique el projecte aprovat, i que, d'altra banda, resulta impossible l'execució de l'obra que s'ordena pel Servici Territorial d'Arquitectura i Habitatge.
  
Consta en l'expedient l'informe del pèrit del mencionat organisme amb data 24 de gener de 2002, en el qual una vegada efectuada la visita d'inspecció a l'immoble i efectuats els mesuraments pertinents, s'establix que en l'habitatge del denunciant els metres quadrats útils reals d'esta, 86 metres quadrats, tenen una diferència ostensible respecte dels establits en la qualificació definitiva, 90 metres quadrats.
  
Això implica que el recurrent va construir l'immoble amb menys metres útils dels establits en el projecte, i el va vendre amb menys superfície al comprador, la qual cosa implica la configuració de la infracció greu de l'article 5.5 de la Llei 1/1997, de 21 de febrer, de la Generalitat Valenciana de Règim Sancionador en Matèria d'Habitatge.
  
Pel que fa a la impossibilitat que s'al·lega del compliment de l'orde d'obres, és una qüestió que s'ha de tractar en fase d'execució, en la qual es podria establir per al cas que així fóra, la indemnització de danys i perjuís causats que es determinaria per l'òrgan competent, segons l'article 130.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per la qual cosa procedix la desestimació del recurs i la confirmació de la resolució del Servici Territorial d'Arquitectura i Habitatge.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Luis Roig Gimeno, en representació de la mercantil Gestimuebles y Contratas, SL, contra la Resolució del Servici Territorial d'Arquitectura i Habitatge de València, amb data 11 de desembre de 2002, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.
  
València, 24 de març de 2003.- El director general d'Arquitectura i Habitatge: José M. García Zarco.»